
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 363 
Ίδρυση Τμημάτων στο Πανεπιστήμιο Μακεδονίας Οικονο¬ 
μικών και Κοινωνικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 6 παρ. 6, 14 παρ. 8, 24 παρ. 2 και 50 
παρ. 6 του Ν. 1268/82 «Για τη δομή και λειτουργία των 
Α.Ε.Ι.» (Α' 87), όπως ήδη ισχύουν οι διατάξεις των άρθρων 
αυτών. 

β) Του άρθρου 70 παρ. 12 και 79 παρ. 6 εδάφιο ιδ του 


Ν. 1566/85 «Δομή και λειτουργία της πρωτοβάθμιας και 
δευτεροβάθμιας εκπαίδευσης και άλλες διατάξεις» (Α' 
167), σε συνδυασμό με το άρθρο 1 παρ. 22 του Ν. 2327/ 
1995 (Α' 156). 

2. Τη γνώμη της Συγκλήτου του Πανεπιστημίου Μακε¬ 
δονίας Οικονομικών και Κοινωνικών Επιστημών (συνε¬ 
δρίαση 12η/25.6.1993 και 1 η/6.9.1996). 

3. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το έγ¬ 
γραφο του Υπουργείου Παιδείας και θρησκευμάτων Β1 / 
490/16.12.1993 και ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του Ν. 
1268/82. 

4. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 383.000.000 δρχ. σε βά¬ 
ρος του Κρατικού Προϋπολογισμού η οποία θα αντιμετω- 
πισθεί από τον προϋπολογισμό εξόδων του Υπουργείου 
Εθνικής Παιδείας και θρησκευμάτων (Φορέας 19250 
ΚΑΕ 5173) όπου θα γίνει ειδική πρόβλεψη στον προϋπο¬ 
λογισμό έτους 1997 και επομένων ετών. Για το οικονομικό 
έτος 1996 δε θα προκληθεί καμιά επιβάρυνση στον Κρα¬ 
τικό Προϋπολογισμό, (Άρθρο 29α του Ν. 1558/85 (Α' 137) 
το οποίο προστέθηκε με το άρθρο 27 του Ν. 2081/92 (Α' 
154). 

5. Την 533/1996 γνωμοδότηση του Συμβουλίου της 
Επικράτειας, με πρόταση του Υπουργικού Συμβουλίου, 
αποφασίζουμε: 

Αρθρο 1 

Ίδρυση - Αποστολή 

Ιδρύονται στο Πανεπιστήμιο Μακεδονίας Οικονομικών 
και Κοινωνικών Επιστημών τα εξής Τμήματα: 

α) Τμήμα Βαλκανικών, Σλαβικών και Ανατολικών Σπου¬ 
δών το οποίο έχει ως αποστολή: (ί) Να καλλιεργεί και να 
προάγει τη γνώση για τη γλώσσα, την ιστορία και τον πολι¬ 
τισμό των Βαλκανικών, Σλαβικών και Ανατολικών χωρών 
και να μελετά και να αναπτύσσει τις οικονομικές, κοινωνι¬ 
κές και πολιτικές σχέσεις των κρατών αυτών με την Ελ¬ 
λάδα, (ϋ) Να παρέχει στους φοιτητές και τις φοιτήτριες τα 
απαραίτητα εφόδια που εξασφαλίζουν την άρτια κατάρ¬ 
τισή τους για επιστημονική και επαγγελματική σταδιοδρο¬ 
μία (ίϋ) Να οργανώνει μεταπτυχιακές σπουδές, που οδη- 

γούν στην κατάρτιση επιστημόνων με εξειδικευμένες γνώ¬ 
σεις σε επιμέρους γνωστικά αντικείμενα του τμήματος (ίν) 
Να συμβάλει στη μελέτη και προώθηση των σχέσεων του 
Ελληνισμού με τις Βαλκανικές, Σλαβικές και Ανατολικές 
χώρες. 

β) Τμήμα Μουσικής Επιστήμης και Τέχνης το οποίο έχει 
ως αποστολή: (ϊ) Να καλλιεργεί και να προάγει την επι¬ 
στήμη και την τέχνη της ευρωπαϊκής (κλασσικής), της βυ¬ 
ζαντινής, της ελληνικής παραδοσιακής (δημοτικής) και 
της σύγχρονης μουσικής, για τον καταρτισμό ολοκληρω¬ 
μένων μουσικών και καλλιτεχνών. Η κατάρτισή τους απο¬ 
σκοπεί στο συνδυασμό της άρτιας επιστημονικής γνώσης 
των ιστορικών, θεωρητικών, πρακτικών και παιδαγωγικών 
θεμάτων της οργανικής και φωνητικής μουσικής, με τη 
διατήρηση, προώθηση, έρευνα και προβολή της ελληνικής 
δημοτικής και εκκλησιαστικής μουσικής, (ϋ) Να παρέχει 
στους φοιτητές και τις φοιτήτριες τα απαραίτητα εφόδια 
που εξασφαλίζουν την άρτια κατάρτισή τους για επιστημο¬ 
νική και επαγγελματική σταδιοδρομία στην εκπαίδευση ή 
σε τομείς της πολιτιστικής ζωής, (ίϋ) Να οργανώνει μετα¬ 
πτυχιακές σπουδές, που οδηγούν στην κατάρτιση επιστη¬ 
μόνων με εξειδικευμένες γνώσεις σε επιμέρους γνωστικά 
αντικείμενα του Τμήματος (ίν) Να καταρτίζει πρότυπες ορ¬ 
χήστρες, χορωδίες, μονωδούς (εοΐίδΐε) και άλλα οργανικά 
και φωνητικά σύνολα, που θα αντιπροσωπεύουν υπεύ¬ 
θυνα την ελληνική παρουσία και συμμετοχή στα διεθνή και 
εντόπια μουσικά δρώμενα και θα προβάλουν ιδιαίτερα τον 
οικουμενικό χαρακτήρα της ελληνικής μουσικής, όπως 
αυτός διαμορφώθηκε από την αρχαιότητα, το βυζάντιο, ως 
τη σύγχρονη εποχή. 

Άρθρο 2 

Εισαγωγή φοιτητών - Τίτλοι - Διάρκεια Σπουδών 

1. Ο αριθμός των κατ’ έτος εισακτέων στα Τμήματα και 
τα του τρόπου εισαγωγής ορίζονται κατά τις περί εισαγω¬ 
γής σπουδαστών στην Τριτοβάθμια Εκπαίδευση, κείμενες 
διατάξεις. 

2. Η ελάχιστη διάρκεια φοίτησης για τη λήψη του πτυ¬ 
χίου ορίζεται σε οκτώ (8) εξάμηνα. 

3. Κάθε Τμήμα απονέμει τίτλους σπουδών μέχρι και δι¬ 
δακτικού διπλώματος. Το ενιαίο πτυχίο προσδιορίζεται 
από επί μέρους κατευθύνσεις ως εξής: α) Του Τμήματος 
Βαλκανικών, Σλαβικών και Ανατολικών Σπουδών από τις 
κατευθύνσεις: (ί) Βαλκανικών Σπουδών, (ίί) Σλαβικών 
Σπουδών, (ίϋ) Ανατολικών Σπουδών, β) Του τμήματος Μου¬ 
σικής Επιστήμης και Τέχνης από τις κατευθύνσεις: (ί) Ευ¬ 
ρωπαϊκής (κλασσικής) Μουσικής, (ίί) Βυζαντινής Μουσι¬ 
κής, (ίϋ) Ελληνικής Παραδοσιακής (Δημοτικής) Μουσικής 
και (ίν) Σύγχρονης Μουσικής. 

4) Το εξάμηνο έναρξης λειτουργίας των κατευθύνσεων 
καθορίζεται με το πρόγραμμα σπουδών του οικείου Τμή¬ 
ματος και δεν μπορεί να είναι πέραν του 5ου εξαμήνου 
σπουδών. Η επιλογή των κατευθύνσεων από τους φοιτη¬ 
τές, γίνεται με δήλωσή τους που υποβάλλεται στην Γραμ¬ 


ματεία του Τ μήματος ή με απόφαση της Γ ενικής Συνέλευ¬ 
σης του Τμήματος για όσους δεν υποβάλλουν. 

Άρθρο 3 

Επαγγελματική κατοχύρωση πτυχιούχων 

1. Οι πτυχιοϋχοι του Τμήματος Βαλκανικών, Σλαβικών 
και Ανατολικών Σπουδών έχουν τη δυνατότητα να μελε¬ 
τούν τη γλώσσα, τον πολιτισμό, την ιστορία, την οικονομία, 
την πολιτική και τις δημογραφικές εξελίξεις των Βαλκανι¬ 
κών, Σλαβικών και Ανατολικών χωρών και να αναπτύσσουν 
ερευνητική δραστηριότητα γύρω από τα θέματα αυτά. Οι 
πτυχιούχοι μπορούν να απασχολούνται στο δημόσιο και 
ιδιωτικό τομέα καθώς και σε διεθνείς οργανισμούς ιδίως 
δε: 

α) Σε ερευνητικά ιδρύματα που ασχολούνται με τα πα¬ 
ραπάνω θέματα. 

β) Στην Εκπαίδευση, ως εκπαιδευτικοί για τη διδασκα¬ 
λία μαθημάτων της ειδικότητάς τους. 

γ) Σε Υπουργεία ως σύμβουλοι, μορφωτικοί και οικονο¬ 
μικοί ακόλουθοι, εμπειρογνώμονες, 
δ) Σε εκδοτικούς οίκους. 

ε) Σε επιχειρήσεις που αναπτύσσουν επιχειρηματικές 
δραστηριότητες στις προαναφερόμενες χώρες καθώς και 
στ) Σε ελληνικούς και διεθνείς οργανισμούς που ανα¬ 
πτύσσουν κάθε είδους δραστηριότητα στις προαναφερό¬ 
μενες χώρες. 

2. Οι πτυχιούχοι του Τμήματος Μουσικής Επιστήμης και 
Τέχνης έχουν τη δυνατόητα να καλλιεργούν και να προ¬ 
βάλλουν συστηματικά τον εθνικό μουσικό μας πλούτο 
στους κλάδους των εφαρμοσμένων καλλιτεχνικών σπου¬ 
δών ιδιαίτερα δε στους κλάδους της κλασικής μουσικής, 
της βυζαντινής εκκλησιαστικής μουσικής, της παραδοσια¬ 
κής (ελληνικής) μουσικής και της σύγχρονης μουσικής. Οι 
πτυχιούχοι με βάση τις ειδικές γνώσεις στους παραπάνω 
κλάδους μπορούν να απασχολούνται σε φορείς του δημό¬ 
σιου και ιδιωτικού τομέα ιδίως δε: 

α) Στην εκπαίδευση δημόσια και ιδιωτική, 
β) Σε ερευνητικά κέντρα, ινστιτούτα, οργανισμούς, θέα¬ 
τρα και μουσεία. 

γ) Σε ραδιοτηλεοπτικούς σταθμούς ενημέρωσης και 
επικοινωνίας, κρατικούς και ιδιωτικούς, 
δ) Σε Ωδεία και τις Σχολές Βυζαντινής Μουσικής και 
ε) Σε ιερούς ναούς. 

Άρθρο 4 
Ίδρυση θέσεων 

Σε καθένα από τα ιδρυόμενα Τμήματα ιδρύονται αντί¬ 
στοιχα οι ακόλουθες θέσεις: 

α) Είκοσι μία (21) θέσεις Διδακτικού Ερευνητικού Προ¬ 
σωπικού (Δ.Ε.Π.). 

β) Δέκα (10) θέσεις Ειδικού Εκπαιδευτικού Προσωπικού 
(Ε.Ε.Π.) για την προσφορά εκπαιδευτικού έργου σύμφωνα 
με το άρθρο 21 παρ. 1 του Ν. 1268/82. 

γ) Δέκα (10) θέσεις Ειδικού Διοικητικού και Τεχνικού 
Προσωπικού για την προσφορά εξειδικευμένων διοικητι¬ 
κών και τεχνικών υπηρεσιών, σύμφωνα με το άρθρο 20 του 
Ν. 1268/82. Από τις θέσεις αυτές, τρεις (3) είναι ΑΤ κατη- 

γορίας, τρεις (3) ΑΡ κατηγορίας και τέσσερις (4) ΜΕ κατη¬ 
γορίας. 

Αρθρο 5 

Αυτοδύναμη λειτουργία 

1. Για την αυτοδύναμη λειτουργία κάθε Τμήματος απαι¬ 
τείται ο διορισμός εννέα (9) μελών Διδακτικού Ερευνητι¬ 
κού Προσωπικού (Δ.Ε.Π.) εκ των οποίων δύο (2) τουλάχι¬ 
στον της βαθμίδας του καθηγητή και τέσσερα (4) της βαθ¬ 
μίδας του αναπληρωτή καθηγητή και άνω και η εγγραφή 
φοιτητών. 

2. Κάθε Τμήμα μέχρι να καταστεί αυτοδύναμο διοικείται 
από Προσωρινή Γενική Συνέλευση, η οποία απαρτίζεται 
από πέντε (5) τουλάχιστον μέλη Διδακτικού Ερευνητικού 
Προσωπικού (Δ.Ε.Π.) της βαθμίδας του καθηγητή, του 
Πανεπιστημίου Μακεδονίας Οικονομικών και Κοινωνικών 
Επιστημών, τα οποία ορίζονται με πράξη του Πρύτανη, 
ύστερα από απόφαση της Συγκλήτου. Με την ίδια πράξη 
ορίζεται ο προσωρινός Πρόεδρος του οικείου Τμήματος 
και ο Αναπληρωτής του. Καθήκοντα Γραμματέα ασκεί ο 
Γραμματέας του οικείου Τμήματος ή αν δεν υπάρχει, μόνι¬ 
μος διοικητικός υπάλληλος του Πανεπιστημίου, ο οποίος 
ορίζεται με Πράξη του Πρύτανη. 

3. Στην Προσωρινή Γενική Συνέλευση μετέχουν υπο¬ 
χρεωτικά όλα τα νεοεκλεγόμενα στο οικείο Τμήμα μέλη 
Διδακτικού Ερευνητικού Προσωπικού (Δ.Ε.Π.) και δύο 
φοιτητές εφόσον υπάρχουν. 

4. Η Προσωρινή Γενική Συνέλευση έχει όλες τις αρμο¬ 
διότητες της Γ ενικής Συνέλευσης Τμήματος, εκτός αυτών 
που ανατίθενται σε άλλα όργανα ή ορίζονται κατά τρόπο 
διαφορετικό με το παρόν διάταγμα. 

5. Εντός μηνός μετά την εξασφάλιση των προϋποθέ¬ 
σεων της παρ. 1 κινείται από τον Πρύτανη η διαδικασία 
εκλογής Προέδρου και συγκρότησης της Γ ενικής Συνέ¬ 
λευσης του οικείου Τμήματος. 

Αρθρο 6 

Διαδικασία πλήρωσης των πρώτων θέσεων ΔΕΠ 

1. Έως ότου καταστεί αυτοδύναμο κάθε Τμήμα, η πλή¬ 
ρωση των θέσεων Διδακτικού Ερευνητικού Προσωπικού 
(Δ.Ε.Π.), γίνεται με προκήρυξη ή με μετάκληση, κατά τα 
ειδικότερα οριζόμενα στο παρόν άρθρο. 

2. α) Η πλήρωση θέσεων Δ.Ε.Π. με προκήρυξη γίνεται 
με τη διαδικασία του άρθρου 6 του Ν. 2083/1992, όπως 
ήδη ισχύει, ύστερα από εισήγηση της Προσωρινής Γ ενικής 
Συνέλευσης του οικείου Τμήματος και απόφαση της Συ¬ 
γκλήτου. 

β) Η εκλογή γίνεται από ειδικό σώματα εκλεκτόρων, τα 
οποία ως προς τον αριθμό των μελών τους, τη σύνθεσή 
τους και τις εισηγητικές επιτροπές υπάγονται στις διατά¬ 
ξεις του Νόμου και συγκροτούνται με πράξη του Πρύτανη, 
ύστερα από απόφαση της Συγκλήτου και εισήγηση της 
αντίστοιχης Προσωρινής Γ ενικής Συνέλευσης. Με την ίδια 
πράξη ορίζεται ο Πρόεδρος του εκλεκτορικού σώματος, ο 
αναπληρωτής του και ο γραμματέας. Στα εκλεκτορικά σώ¬ 
ματα μετέχουν υποχρεωτικά τα μέλη Δ.Ε.Π. που έχουν 
διοριστεί στο οικείο Τμήμα και ανήκουν στην ίδια ή ανώ¬ 
τερη βαθμίδα από αυτή της προκηρυσσόμενης θέσης. 

γ) Για κάθε προκηρυσσόμενη θέση συγκροτείται με 


πράξη του Πρύτανη μετά από απόφαση του ειδικού σώμα¬ 
τος εκλεκτόρων τριμελής εισηγητική επιτροπή από μέλη 
του σώματος εκλεκτόρων. 

δ) Στις συνεδριάσεις κάθε ειδικού σώματος εκλεκτόρων 
μετέχουν άνευ ψήφου και δύο (2) φοιτητές του οικείου 
κατά περίπτωση Τμήματος, εφόσον υπάρχουν. Οι εκπρό¬ 
σωποι αυτοί ορίζονται κατά τα ισχύοντα για την εκπροσώ¬ 
πηση των φοιτητών στη Γενική Συνέλευση. 

3. α) Η πλήρωση θέσεων με μετάκληση γίνεται με τη 
διαδικασία του άρθρου 16 του Ν.1268/1982 όπως ήδη 
ισχύει, ύστερα από απόφαση του Υπουργού Εθνικής Παι¬ 
δείας και θρησκευμάτων η οποία λαμβάνεται μετά από ει¬ 
σήγηση της Προσωρινής Γ ενικής Συνέλευσης του οικείου 
Τμήματος και πρόταση της Συγκλήτου του Πανεπιστη¬ 
μίου. 

β) Η σχετική απόφαση για την μετάκληση λαμβάνεται 
από ειδικό ενδεκαμελές σώμα εκλεκτόρων που συγκρο¬ 
τείται με απόφαση του Υπουργού Εθνικής Παιδείας και 
θρησκευμάτων από πίνακα μελών Δ.Ε.Π. της βαθμίδας 
του Καθηγητή που κατέχουν θέση του ίδιου ή και του συγ¬ 
γενέστερου γνωστικού αντικειμένου με εκείνο της θέσης 
που αφορά η μετάκληση. Τον πίνακα υποβάλλει η Σύγκλη¬ 
τος του Πανεπιστημίου ύστερα από εισήγηση της προσω¬ 
ρινής Γενικής Συνέλευσης. 

4. Για τα λοιπά θέματα εκλογής ή μετάκλησης μελών 
Δ.Ε.Π. εφαρμόζονται οι κατά περίπτωση ισχύουσες διατά¬ 
ξεις. 

Άρθρο 7 

Γραμματεία του Τμήματος 

Σε κάθε Τμήμα, συνιστάται Γραμματεία, η οποία παρέ¬ 
χει διοικητική και γραμματειακή υποστήριξη στο εκπαι¬ 
δευτικό και ερευνητικό εν γένει έργο του. Η γραμματεία 
οργανώνεται διοικητικά σε επίπεδο Τμήματος κατά την 
έννοια του άρθρου 36 παρ. 1 του Ν. 2190/1994 (Α' 28). 

Άρθρο 8 

Μεταβατικές - τελικές διατάξεις 

1. Έως ότου καταστεί αυτοδύναμο το οικείο κατά περί¬ 
πτωση Τμήμα, το Πρόγραμμα Σπουδών καταρτίζεται από 
την Προσωρινή Γ ενική Συνέλευσή του και εγκρίνεται από 
τη Σύγκλητο. Κατά την ίδια χρονική περίοδο η πλήρωση 
θέσεων Ειδικού Εκπαιδευτικού Προσωπικού (Ε.Ε.Π.) και 
Ειδικού Διοικητικού Τεχνικού Προσωπικού (Ε.Δ.Τ.Π.) γί¬ 
νεται από τη Σύγκλητο, ύστερα από εισήγηση της Προσω¬ 
ρινής Γενικής Συνέλευσης, με εφαρμογή, ως προς τις 
προϋποθέσεις και τη διαδικασία, των κατά περίπτωση 
ισχυουσών διατάξεων. 

2. Για την κατάληψη θέσεων Δ.Ε.Π. του Τμήματος Μου¬ 
σικής Επιστήμης και Τέχνης έχουν ανάλογη εφαρμογή οι 
διατάξεις του Π.Δ. 187/1996 (Α 145). 

3. Γ ια όσα θέματα δε ρυθμίζονται με το παρόν διάταγμα 
εφαρμόζονται συμπληρωματικά οι διατάξεις των νόμων 
1268/1982 και 2083/1992 όπως ήδη ισχύουν. 

Στον Υπουργό Εθνικής Παιδείας και θρησκευμάτων 

αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 20 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΠΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΒΑΣ. ΣΚΟΥΡΗΣ, ΘΕΟΔ. ΠΑΓΚΑΛΟΣ, ΠΑΝ. ΠΑΠΑΝΤΟΝΙΟΥ, ΒΑΣ. ΠΑΠΑΝΔΡΕΟΥ, 
ΚΩΝ. ΛΑΛΙΩΤΗΣ, ΓΕΩΡ. ΠΑΠΑΝΔΡΕΟΥ, ΣΤ. ΤΖΟΥΜΑΚΑΣ, ΕΥΑΓ. ΓΙΑΝΝΟΠΟΥ- 
ΛΟΣ, ΑΝΑΣΤ. ΠΕΠΟΝΗΣ, ΑΝΑΡΓ. ΦΑΤΟΥΡΟΣ, ΚΩΝ. ΜΠΕΗΣ, ΧΑΡ. ΚΑΣΤΑΝΕ 
ΔΗΣ, ΓΕΩΡΓ. ΡΩΜΑΙΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 364 
Ίδρυση Τμήματος Οικονομικών Επιστημών στο Πανεπι¬ 
στήμιο Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 6 παρ. 6, 24 παρ. 2 και 50 παρ. 6 του Ν. 
1268/82 «Για τη δομή και λειτουργία των Α.Ε.Ι.» (Α 87), 
όπως το πρώτο τούτο άρθρο συμπληρώθηκε με το άρθρο 
48 παρ. 1 εδάφια α,β και δ του Ν. 1404/83 «Δομή και λει¬ 
τουργία των Α.Ε.Ι.» (Α 173). 

β) Του άρθρου 70 παρ. 12 και 79 παρ. 6 εδάφιο ιδ του Ν. 
1566/85 «Δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις» (Α 167), 
σε συνδυασμό με το άρθρο 1 παρ. 22 του Ν. 2327/95 (Α 
156). 

2. Τη γνώμη της Συγκλήτου του Πανεπιστημίου Ιωανν'ι- 
νων (συνεδριάσεις 730/23.2.1993 και 776/27.6.1996). 

3. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το έγ¬ 
γραφο τομ Υπουργείου Παιδείας και θρησκευμάτων Β1 / 
351/22.6.1993 και ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 5 του 
Ν. 1268/82. 

4. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 
140.000.000 δρχ. σε βάρος του Κρατικού Προϋπολογι¬ 
σμού η οποία θα αντιμετωπισθεί από τον προϋπολογισμό 
εξόδων του Υπουργείου Εθνικής Παιδείας και θρησκευ¬ 
μάτων (Φορέας 19250 ΚΑΕ 5173) όπου θα γίνει ειδική 
πρόβλεψη στον προϋπολογισμό έτους 1997 και επομέ¬ 
νων ετών. Γία το οικονομικό έτος 1996 δε θα προκληθεί 
καμία επιβάρυνση στον Κρατικό Προϋπολογισμό. Η πλή¬ 
ρωση των θέσεων θα γίνει σταδιακά μέσα στηΥ προσεχή 
τετραετία, ανάλογα με τις δυνατότητες του προϋπολογι¬ 
σμού και τις ανάγκες του Τμήματος (άρθρο 29α του Ν. 

1558/85, Α'/13, το οποίο προστέθηκε με το άρθρο 27 του 
Ν. 2081/92 Α7154). 


5. Την 534/1996 γνωμοδότηση του Συμβουλίου της 
Επικράτειας, με πρόταση του Υπουργικού Συμβουλίου, 
αποφασίζουμε: 

Αρθρο 1 

Ίδρυση - Αποστολή 

Ιδρύεται στο Πανεπιστήμιο Ιωαννίνων Τμήμα Οικονομι¬ 
κών Επιστημών το οποίο έχει ως αποστολή: α) την καλ¬ 
λιέργεια και ανάπτυξη της οικονομικής επιστήμης, ιδίως 
δε στους τομείς της αγροτικής οικονομίας, των μεταφο¬ 
ρών - επικοινωνιών - ενέργειας - τουρισμού - περιβάλλο¬ 
ντος, του διεθνούς εμπορίου, της ολοκλήρωσης της πε¬ 
ριοχής των Βαλκανίων και τωνχρηματο-οικονομικών και β) 
την κατάρτιση οικονομολόγων, ικανών να μελετούν και να 
εφαρμόζουν τις οικονομικές θεωρίες, συμβάλλοντας στην 
πρόβλεψη οικονομικών φαινομένων και στην ανάπτυξη 
παραγωγικών δραστηριοτήτων. 

Άρθρο 2 

Εισαγωγή φοιτητών - Φοίτηση - Τίτλοι Σπουδών 

1. Ο αριθμός των κατ' έτος εισακτέων στο Τμήμα και τα 
του τρόπου εισαγωγής σ’ αυτό ορίζονται κατά τις περί ει¬ 
σαγωγής σπουδαστών στην Τριτοβάθμια Εκπαίδευση κεί¬ 
μενες διατάξεις. 

2. Η ελάχιστη διάρκεια φοίτησης στο Τμήμα για τη λήψη 
του πτυχίου ορίζεται σε οκτώ (8) εξάμηνα. 

3. Το Τμήμα απονέμει τίτλους σπουδών μέχρι και διδα¬ 
κτορικού διπλώματος. 

Άρθρο 3 
Ίδρυση θέσεων 

1. Στο Τμήμα Οικονομικών Επιστημών ιδρύονται οι ακό¬ 
λουθες θέσεις προσωπικού: 

α) Είκοσι μία (21) θέσεις Διδακτικού Ερευνητικού Προ¬ 
σωπικού. 

β) Δέκα (10) θέσεις Ειδικού Διοικητικού και Τεχνικού 
Προσωπικού για την προσφορά εξειδικευμένων διοικητι¬ 
κών και τεχνικών υπηρεσιών, σύμφωνα με το άρθρο 20 του 
Ν.1268/82. Από τις θέσεις αυτές, δύο (2) είναι ΑΤ κατη¬ 
γορίας, τέσσερις (4) ΑΡ κατηγορίας και τέσσερις (4) ΜΕ 
κατηγορίας. 

Άρθρο 4 

Αυτοδύναμη Λειτουργία 

1. Για την αυτοδύναμη λειτουργία του Τμήματος απαι¬ 
τείται: (ί) ο διορισμός εννέα (9) μελών Δ.Ε.Π. εκ των 
οποίων τα τέσσερα (4) τουλάχιστον στη βαθμίδα του Ανα¬ 
πληρωτή Καθηγητή και άνω και οπωσδήποτε τα δύο (2) εξ’ 
αυτών στη βαθμίδα του Καθηγητή και (ϋ) η εγγραφή φοιτη¬ 
τών. 

2. Έως ότου εξασφαλιστούν οι προϋποθέσεις της 
προηγούμενης παραγράφου, με πράξη του Πρύτανη του 
Πανεπιστημίου Ιωαννίνων, ύστερα από απόφαση της Συ¬ 
γκλήτου, ορίζεται Προσωρινή Γενική Συνέλευση, η οποία 
απαρτίζεται από πέντε (5) τουλάχιστον μέλη Δ.Ε.Π. της 
βαθμίδας του καθηγητή των οποίων το γνωστικό αντικεί¬ 
μενο της θέσης που κατέχουν ανήκει στα επιστημονικά 
αντικείμενα του τμήματος. Με την ίδια πράξη ορίζεται 

προσωρινός Πρόεδρος του Τμήματος και Αναπληρωτής 
του. Καθήκοντα Γραμματέα ασκεί ο Γραμματέας του Τμή¬ 
ματος ή ο νόμιμος αναπληρωτής του. 

3. Στην Προσωρινή Γενική Συνέλευση μετέχουν υπο¬ 
χρεωτικά όλα τα νεοεκλεγόμενα μέλη Δ.Ε.Π. του Τμήμα¬ 
τος και δύο φοιτητές εφόσον υπάρχουν. 

4. Μέσα σ’ ένα μήνα μετά την εξασφάλιση των προϋπο¬ 
θέσεων της παρ. 1, κινείται από τον Πρύτανη η διαδικασία 
εκλογής Προέδρου και συγκρότησης της Γενικής Συνέ¬ 
λευσης του Τμήματος. 

Άρθρο 5 

Διαδικασία πλήρωσης θέσεων Δ.Ε.Π. 

1. Έως ότου καταστεί αυτοδύναμο το Τμήμα η προκή¬ 
ρυξη των θέσεων ΔΕΠ γίνεται με τη διαδικασία του άρ¬ 
θρου 6 του Ν. 2083/1992, όπως ήδη ισχύει, ύστερα από 
απόφαση της Συγκλήτου. 

2. Η εκλογή των εννέα (9) πρώτων μελών Δ.Ε.Π. του 
Τμήματος γίνεται από ειδικά σώματα εκλεκτόρων για τα 
οποία ως προς τον αριθμό των μελών και τη σύνθεσή τους 
εφαρμόζονται αναλόγως οι διατάξεις του νόμου 2083/92, 
όπως ισχύουν, συγκροτούνται δε με Πράξη του Πρύτανη, 
ύστερα από γνώμη της προσωρινής Γενικής Συνέλευσης 
και απόφαση της Συγκλήτου. Με την Πράξη συγκρότησης 
ορίζεται ο Πρόεδρος του εκλεκτορικού σώματος, ο ανα¬ 
πληρωτής του και ο γραμματέας. Στα εκλεκτορικά σώματα 
μετέχουν υποχρεωτικά τα μέλη Δ.Ε.Π. που έχουν διορι¬ 
στεί στο Τμήμα και ανήκουν στην ίδια ή ανώτερη βαθμίδα 
από αυτή της προκηρυσσόμενης θέσης. 

3. Για κάθε προκηρυσσόμενη θέση συγκροτείται με 
Πράξη του Πρύτανη μετά από απόφαση του ειδικού σώμα¬ 
τος εκλεκτόρων Τριμελής Εισηγητική Επιτροπή. 

4. Στις συνεδριάσεις κάθε ειδικού σώματος εκλεκτόρων 
μετέχουν χωρίς ψήφο και δύο (2) φοιτητές του Τμήματος, 
οι οποίοι ορίζονται με την ίδια διαδικασία που ορίζονται ο 
εκπρόσωποι των φοιτητών στη Γενική Συνέλευση. 

5. Κατά τα λοιπά για την εκλογή των μελών Δ.Ε.Π. 
εφαρμόζονται οι σχετικές διατάξεις του Ν. 2083/1992, 
όπως ισχύουν. 

Άρθρο 6 

Γραμματεία του Τμήματος 

Στο Τμήμα Οικονομικών Επιστημών, συνιστάται Γραμ¬ 
ματεία, η οποία παρέχει διοικητική και γραμματειακή υπο¬ 
στήριξη στο εκπαιδευτικό εν γένει έργο του Τμήματος. Η 
γραμματεία οργανώνεται διοικητικά κατά την έννοια του 
άρθρου 36 παρ. 1 του Ν. 2190/1994 (Α' 28) σε επίπεδο 
Τμήματος. 

Άρθρο 7 

Μεταβατικές - τελικές διατάξεις 

1. Έως ότου καταστεί αυτοδύναμο το Τμήμα, το Πρό¬ 
γραμμα Σπουδών ορίζεται με πράξη του Πρύτανη, ύστερα 
από γνώμη της Προσωρινής Γ ενικής Συνέλευσης και από¬ 
φαση της Συγκλήτου. Κατά την ίδια χρονική περίοδο η 
προκήρυξη και η πλήρωση θέσεων ΕΔΤΠ και η πρόσληψη 
επιστημόνων με βάση τις διατάξεις του άρθρου 5 του Π.Δ. 
407/1980 (Α' 112) γίνεται με πράξη του Πρύτανη ύστερα 
από γνώμη της προσωρινής Γ ενικής Συνέλευσης και από¬ 


φαση του Συγκλήτου, με εφαρμογή, ως προς τις προϋπο¬ 
θέσεις και τη διαδικασία, των κατά περίπτωση ισχυουσών 
διατάξεων. 

2. Για όσα θέματα δεν ρυθμίζονται με το παρόν διά¬ 
ταγμα εφαρμόζονται ο υμπλη ρωματικά οι διατάξεις των νό¬ 
μων 1268/1982 και 2083/1992 όπως ήδη ισχύουν. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 20 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΤΑ ΜΕΛΗ 

ΒΑΣ. ΣΚΟΥΡΗΣ, ΘΕΟΔ. ΠΑΓΚΑΛΟΣ, ΠΑΝ. ΠΑΠΑΝΤΩΝΙΟΥ, ΒΑΣ. ΠΑΠΑΝΔΡΕΟΥ, 
ΚΩΝ. ΛΑΛΙΩΤΗΣ, ΓΕΩΡ. ΠΑΠΑΝΔΡΕΟΥ, ΣΤ. ΤΖΟΥΜΑΚΑΣ, ΕΥΑΓ. ΓΙΑΝΝΟΠΟΥ- 
ΛΟΣ, ΑΝΑΣΤ. ΠΕΠΟΝΗΣ, ΑΝΑΡΓ. ΦΑΤΟΥΡΟΣ, ΚΩΝ. ΜΠΕΗΣ, ΧΑΡ. ΚΑΣΤΑΝ Ι¬ 
ΔΗΣ, ΓΕΩΡΓ. ΡΩΜΑΙΟΣ 

- ♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 365 
Τροποποίηση του Προεδρικού Διατάγματος 150/88 «Σύ¬ 
σταση Ν.Π.Δ.Δ. με την επωνυμία θεραπευτήριο Χρο¬ 
νιών Παθήσεων Άρτας και έγκριση του Οργανισμού 
Διοίκησης και Λειτουργίας αυτού» (ΦΕΚ 67/Α/ 
1988). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10 και 14 παρ. 1 του Νόμου 
2072/1992 (ΦΕΚ 125/Α/1992). 

2. Τις διατάξεις του άρθρου 39 παρ. 1 του Ν. 2082/92 
(ΦΕΚ 158/Α/92). 

3. Τις διατάξεις του άρθρου 1 παρ. 3 του Ν. 3703/57 
(ΦΕΚ 84/Α/57). 

4. Τις διατάξεις του άρθρου 6 παρ. 5 του Ν. 2026/1992 
(ΦΕΚ 43/Α/1992). 

5. Τις διατάξεις του άρθρου 29Α' του Ν. 1558/1985 
όπως προστέθηκαν με τις διατάξεις του άρθρου 27 του Ν. 
2081/1992 με το οποίο καθορίζεται ο έλεγχος των δαπα¬ 
νών που προκαλούν οι κανονιστικές διοικητικές πράξεις 
(ΦΕΚ 154/Α/1992). 

6. Την με αριθμ. ΔΥ3α/οικ. 158/26.1.1996 κοινή από¬ 
φαση του Πρωθυπουργού και του Υπουργού Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας και Πρόνοιας Φραγκλίνο Παπαδέλλη και Θεόδωρο 
Κοτσώνη» (ΦΕΚ 59/Β/1996). 

7. Την με αριθμό 13/1996 κοινή απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης για τον καθορισμό αρμοδιοτή¬ 
των του Υφυπουργού Εσωτερικών, Δημόσιας Διοίκησης 
και Αποκέντρωσης, Γεωργίου Μωραΐτη (ΦΕΚ 137/Β/ 
96). 

8. Την με αριθμό 5/19.12.1995 απόφαση του Διοικητι¬ 
κού Συμβουλίου του θεραπευτηρίου Χρονιών Παθήσεων 
Αρτας. 

9. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται καμία δαπάνη σε βά¬ 
ρος του Κρατικού Προϋπολογισμού. 

10. Την με αριθμό 379/96 Γνωμοδότηση του Συμβου¬ 
λίου της Επικράτειας με πρόταση του Υπουργού Οικονο¬ 
μικών και των Υφυπουργών Εσωτερικών, Δημόσιας Διοί¬ 
κησης και Αποκέντρωσης και Υγείας Πρόνοιας, αποφασί¬ 
ζουμε: 

Άρθρο 1 

Το άρθρο 1 του Προεδρικού Διατάγματος 150/88 αντι¬ 
καθίσταται ως εξής: 

«Άρθρο 1» 

Μετονομασία 

Το Νομικό Πρόσωπο Δημοσίου Δικαίου με την επωνυμία 
«θεραπευτήριο Χρονιών Παθήσεων Άρτας» μετονομάζε¬ 
ται σε «Κέντρο Αποθεραπείας - Αποκατάστασης και Κοι¬ 
νωνικής Υποστήριξης Ατόμων με Ειδικές Ανάγκες Άρτας» 
με έδρα την Άρτα. 

Το Ίδρυμα εποπτεύεται από το Υπουργείο Υγείας και 
Πρόνοιας. 

Άρθρο 2 

Τα άρθρα 2,3 του Προεδρικού Διατάγματος 150/88 
αντικαθίστανται και συγχωνεύονται σε ένα άρθρο το 2 ως 
εξής: 

«Άρθρο 2» 

Σκοπός 

Σκοπός του Κέντρου Αποθεραπείας - Αποκατάστασης 
και Κοινωνικής Υποστήριξης Ατόμων με Ειδικές Ανάγκες 
Άρτας, είναι: 

1. Η παροχή υπηρεσιών Αποθεραπείας και Φυσικής 
Αποκατάστασης σε άτομα με Ειδικές Ανάγκες, εσωτερικά 
ή εξωτερικά, από όλα τα διαμερίσματα τηςχώρας και κατά 
προτίμηση από το Νομό Άρτας, ανεξαρτήτως ηλικίας, τα 
οποία πάσχουν από παθήσεις του μυϊκού, νευρικού, κυ- 
κλοφοριακού, ερειστικού, αναπνευστικού συστήματος, 
καθώς και από νοητική υστέρηση, χρησιμοποιώντας τα 
σύγχρονα μέσα και τις μεθόδους της Φυσικής Αποκατά¬ 
στασης. Για την εξυπηρέτηση του παραπάνω σκοπού μπο¬ 
ρεί να λειτουργεί Ξενώνας Αποκατάστασης, δυναμικότη¬ 
τας 100 ατόμων, για άτομα με ειδικές ανάγκες που χρειά¬ 
ζονται επανέλεγχο ή ειδική εκπαίδευση για την αποκατά¬ 
στασή τους. 

2. Η παροχή υπηρεσιών για τη διημέρευση και την ημε¬ 
ρήσια φροντίδα των ατόμων με ειδικές ανάγκες της προη- 
γουμένης παραγράφου. 

3. Η έγκαιρη διάγνωση - παρέμβαση σε μικρή ηλικία. 

4. Η παροχή ψυχολογικής και κοινωνικής στήριξης των 
ατόμων με ειδικές ανάγκες και των οικογενειών τους. 

5. Η υλοποίηση προγραμμάτων συγχρηματοδοτούμε- 
νων ή μη από την Ευρωπαϊκή Ένωση: 

α) Γ ια την έρευνα θεμάτων που αφορούν άτομα με ειδι¬ 
κές ανάγκες. 


β) Γ ια την ενημέρωση ατόμων με ειδικές ανάγκες και μη 
πάνω σε θέματα αγωγής υγείας, τεχνολογικών βοηθημά¬ 
των. 

γ) Γ ια την προεπαγγελματική εκπαίδευση, επαγγελμα¬ 
τικό προσανατολισμό και επαγγελματική κατάρτιση των 
ατόμων με ειδικές ανάγκες. 

δ) Για την προώθηση στην αγορά εργασίας των ατόμων 
με ειδικές ανάγκες. 

ε) Για τη λειτουργία προστατευμένων εργαστηρίων, 
στ) Γ ια εκπαίδευση των ατόμων με ειδικές ανάγκες στην 
αυτόνομη διαβίωση. 

ζ) Για την απασχόληση - ψυχαγωγία - αναψυχή των ατό¬ 
μων με ειδικές ανάγκες. 

η) Για την κατ’ οίκον περίθαλψη των ατόμων με ειδικές 
ανάγκες και την ένταξή τους στην Κοινότητα. 

θ) Για τη λειτουργία κινητών μονάδων Αποθεραπείας - 
Φυσικής και Κοινωνικής Αποκατάστασης. 

Άρθρο 3 

Οι στίχοι 1,2, 3,4 της παρ. 1 του άρθρου 4 του Π.Δ/τος 
150/88 αντικαθίστανται ως εξής: 

«Άρθρο 4» 

Προϋποθέσεις εισαγωγής 

Στο Κέντρο εισάγονται άτομα από τα αναφερόμενα στο 
άρθρο 2, αφού προσκομισθούν τα ακόλουθα δικαιολογη- 
τικά...». 

Άρθρο 4 

Τα υπόλοιπα άρθρα του Π.Δ/τος 150/88 παραμένουν 
ως έχουν και αριθμούνται αντιστο'ιχως. 

Στον Υφυπουργού Υγείας και Πρόνοιας αναθέτουμε τη 
δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 20 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΥΦΥΠ. ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΜΩΡΑΐΤΗΣ ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΘΕΟΔ. ΚΟΤΣΩΝΗΣ 
-♦- 

ΑΝΑ ΚΟΙΝΩΣ ΕΙΣ 

(4) 

Ανακοίνωση για τη θέση σε ισχύ της Συμφωνίας Ελλάδος - 
Γεωργίας για την προώθηση και αμοιβαία προστασία 
των επενδύσεων (Αθήνα, 9.11.1994). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Δημοκρατίας της Γεωργίας για την προώθηση και 
αμοιβαία προστασία των επενδύσεων η οποία υπογρά- 
φηκε στην Αθήνα στις 9 Νοεμβρίου 1994 και κυρώθηκε με 
τον υπ’ αριθ. 2376/1996 Νόμο που δημοσιεύθηκε στο υπ’ 
αριθ. 35 Φύλλο της Εφημερίδας της Κυβερνήσεως τεύχος 

Α’ της 7ης Μαρτίου 1996, τέθηκε σε ισχύ, σύμφωνα με τη δρικό Διάταγμα, στον τίτλο αυτού αφαιρείται η παρένθεση 
διάταξη του άρθρου 13 παράγρ. 1 αυτής, την 3η Αυγού- «(Κλάδος Προνοίας)». 

στου 1996. (Από το Υπ. Εργασίας και Κοιν. Ασφαλίσεων) 


Αθήνα, 17 Σεπτεμβρίου 1996 

Με εντολή Υπουργού 
Ο Προϊστάμενος της Ε.Ν.Υ. κ.α.α. 
ΒΑΣΙΛΕΙΟΣ ΠΑΤΡΩΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη διόρθωση σφάλματος που δημοσιεύθηκε στο 200 
ΦΕΚ (Α' 27.8.96) και αναφέρεται στο 172/14.6.96 Προε- 


-♦- 

( 6 ) 

Στο Π.Δ/γμα 330/96 «Οργανισμός Διοίκησης και λει¬ 
τουργίας του θεραπευτηρίου Χρονιών Παθήσεων Λασι- 
θίου Κρήτης που δημοσιεύθηκε στο ΦΕΚ 222/10.9.96 
(τ.Α') γίνεται η εξής διόρθωση: 

Στο άρθρο 17 παρ. 1 προστίθεται η παρακάτω πρόταση 
«1. της Δ/νσης του Ιδρύματος προΐσταται υπάλληλος του 
κλάδου». 

(Από το Υπ. Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕ1.ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α. Ε. - Ε. Π. Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031 ) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

150.000 

10.000 

1.500 δρχ, 

2.500 » 

500 » 

2.500 » 

1.250 >· 

500 » 

250 » 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 » 6.000 » 

’ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η έγγραφη ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













